2019-ին էական փոփոխություններ չեն նկատվել ղարաբաղյան կարգավորման հարցում. ՌԴ ԱԳՆ - Պանորամա | Հայաստանի նորություններ
Քաղաքական 17:41 17/01/2020 Արցախ
Ղարաբաղյան կարգավորման գործընթացում նկատելի փոփոխություններ տեղի չեն ունեցել։ Այս մասին լրագրողների հետ զրույցում ասել է Ռուսաստանի Արտաքին գործերի նախարարը՝ խոսելով ղարաբաղյան հարցի կարգավորման և այդ ուղղությամբ Մոսկվայի ջանքերի մասին։
Նախարարության գնահատմամբ, «փոքր քայլերի» իրականացման գործում կան առաջխաղացումներ, որոնց վերաբերյալ 2 պետությունների արտգործնախարարները պայմանավորվել էին 2019-ի ապրիլին Մոսկվայում կայացած հանդիպման ժամանակ։
«Իրավիճակը սահմանին և շփման գծում շարունակում է մնալ համեմատաբար հանգիստ: Երևանի և Բաքվի միջև գործում է թեժ գիծ։ Իրականացվել է լրագրողական փոխանակում: Գերիներ Զավեն Կարապետյանին և Իլվին Իբրահիմովին վերադարձրել են: Աշխատանքը շարունակվում է մյուս գերիների համար. ԿԽՄԿ-ն միտված է դրան: Այս ամենը վկայում է, որ կողմերը մտադրություն ունեն կոնկրետ քայլեր ձեռնարկել՝ ուղղված բնակչությանը խաղաղության պատրաստման։
Այնուամենայնիվ, դեռևս ոչ մի էական առաջընթաց չի արձանագրվել կոնկրետ հարցերի վերաբերյալ: Այս թեման քննարկվել է Ս. Լավրովի՝ վերջերս Երևան և Բաքու կատարած այցերի ժամանակ: Հույս կա, որ տեսանելի ապագայում կողմերի միջև կսկսվի բուն բանակցություն: Մեր կողմից մենք անհրաժեշտ օգնություն ենք ցուցաբերելու՝ Մինսկի խմբի ֆրանսիացի և ամերիկացի համանախագահ գործընկերների հետ միասին,- նշված է ՌԴ ԱԳՆ-ի պատասխանում: